Hej, sovetryne. Sulten?
Kan du ikke lide, når far synger?
Vidste du, at Elvis havde en kælechimpanse?
Det er rigtigt. Han hed Scatter,
og han gik i Hawaii-skjorter og drak whisky.
Vent i bilen. Far kommer om lidt.
- Skal Anastasia af sted nu? - Ja, Kitty.
- Anastasia skal til sit nye hjem. - Får hun det godt der?
Selvfølgelig. Hun får det rigtig godt.
Du må være "King".
Lad os gøre det.
Ikke for tæt på.
Wow! Hun er en bister en.
Det kan jeg godt lide. Du er en bister en.
Er du ikke, søde skat?
Der er ikke nok.
- Der er ti. - Vi aftalte 15.
Nej. Du sagde 15. Jeg sagde ti.
- Hvad laver du? - Prisen er 15.
Er du egentlig klar over, hvem jeg er, hr. King?
Du skulle have taget de ti.
Nå da, godaften, lille dame.
- Er det din datter? - Kitty. Jeg bad dig om at vente i bilen.
Undskyld, far.
Tag de ti.
Kitty.
Anastasia bliver hos os lidt endnu.
Alle kriminalsager er som en roman i sig selv
med sine egne figurer og med hovedhistorie og bihistorier.
Efterforskningen er som at samle sider sammen fra en bog.
Her er et spor. Der er et spor. Og til sidst skal det hele
lægges i en rækkefølge, der giver mening.
Man ved bare aldrig rigtigt, om man har fundet alle siderne.
Eller om der kan være sider
fra en helt anden bog, der er blandet sammen med dem.
Man ved faktisk ikke engang, om bogen handler
om en forsvunden prinsesse
eller et uhyre i skoven.
Eller måske begge dele?
Men man må strikke en troværdig historie sammen ud fra det, man har...
...hvor alle elementerne og figurerne hænger fint sammen.
En god historie.
Og det er lettere sagt end gjort.
DAG 98
Godt. Hvor var vi?
- Så han dig? - Det ved jeg ikke!
- Pis, pis, pis, pis, pis. - Hold op med det!
Han er i kælderen, Wanda! Han ser alle dine pigeting!
Pigeting?
- Hvad lavede han der overhovedet? - Bedstemor ringede til ham.
Noget med at strømmen gik.
Var det dig?
Jeg ser herrens ud, hvis jeg ikke føntørrer mit hår.
Åh gud. Wanda!
Det er ikke min opgave ikke at afsløre, at jeg er låst inde i din kælder.
Okay. Okay.
Okay. Nu slapper vi lige af. Okay?
Ingen panik. Bare...
Nej.
Du er nødt til at tage den.
- Jeg tager den ikke. - Jo.
- Du er nødt til at tale med ham. - Nej. Hvorfor hvisker vi?
Nej.
Chris?
Hej, fætter! Hvordan går det?
Hey. Jeg står i bedstemors kælder.
- Du har haft gang i indretningen. - Ja, lidt. Altså...
- Det skulle være lidt mere hyggeligt. - Hyggeligt?
Er der noget, du ikke fortæller mig?
- Hvad mener du? - Du skal ikke lyve.
Fætter.
Har du fået en kæreste?
Ja! Ja. Det har jeg. Der fik du mig. Jeg er skyldig.
Din charlatan!
- Okay. Hvem er hun så? - Du ved...
Det er bare en lille godte, jeg hugger lidt i.
Ikke? Ikke noget seriøst.
Mere sådan et afslappet forhold. Forstår du?
For helvede, fætter.
Fedt. Det skal da fejres.
Jeg troede, at du skulle være jomfru for evigt.
Ja.
Ja, meget morsomt. Sjovt.
Hvornår må jeg så møde den mystiske dame?
Snart.
Helt sikkert snart.
Er hun lækker?
Ja.
Lad nu være med at ryge i vennezonen. Du ved godt, hvordan du er.
Jeg ringer i morgen.
Av!
Det er morgennyhederne på Sundersheim FM.
- Vi har en uhyggelig nyhed. - Ja.
I aftes blev en idrætslærer fra det lokale gymnasium
angiveligt overfaldet af et vildt dyr i skoven!
Han har det godt, men har brækket nogle knogler. Av.
Seriøst! Et vildt dyr i Sundersheim-skoven?
Ja? Du tror vel ikke, at det kan være...
- ...Nuppelwocken? - ...Nuppelwocken?
Jeg skal i hvert fald ikke i skoven i dag.
Lad os gå videre til nummer tre på listen.
Hej med dig. Har du sovet godt?
- Vil du have pandekager? - Laver du pandekager?
Ja, jeg gør.
Må man ikke lave pandekager til sin familie i ny og næ?
- Hvordan gik computerspilfesten? - Ja.
Mor siger, at du sov hos familien Vinson?
Ja.
Vi bør nok fjerne kameraerne. Jeg vidste ikke, at du kendte dem så godt.
Har I sat kameraer op hos dem?
- Hvornår? - Det er vist en uge siden.
Godmorgen. Wow, du laver morgenmad!
Hej, mester.
- Hvordan gik Games World? - Fint.
Alle tiders. Og hvordan har Alex det?
Du bør invitere ham på besøg. Vi vil gerne møde ham.
Ja da. Han er altid velkommen.
Far siger, at I har sat kameraer op hos dem.
- Værsgo, mon chéri. - Tak.
Okay. Hvad foregår der? Hvorfor opfører alle sig så underligt?
Er der sket noget?
Er en af jer døende?
Nej. Nej, nej, nej. Ingen er døende.
Nej. Altså...
Vi er godt klar over,
at vi på det seneste har ladet tingene køre lidt...
- Af sporet, måske. - Ja, lidt.
- Det er okay. - Nej, det er det ikke.
Vi savner alle Wanda virkelig meget, men...
Men du er her stadig, og vi er stadig dine forældre.
Så vi lover, at vi vil forsøge at gøre det bedre.
For din skyld og for vores.
Det, vi siger, er bare,
at vi elsker dig meget højt, og at vi altid er her for dig.
Du kan regne med os.
- Giver vi så bare op? - Nej. Nej, nej, nej.
Vi giver aldrig op.
Vi vil bare forsøge at undgå
at blive anholdt, dræbt eller angrebet af vilde dyr.
Vi må beskytte den her familie.
- Wanda giver os klø, hvis vi ikke gør. - Ja.
Nu vil I gerne have et gruppekram, ikke?
- Jo! - Jo!
Chris?
Du er vågen. Jeg troede, at du ville sove for evigt.
Hvad er der?
Ikke noget. Jeg vidste bare ikke, hvor du var.
- Forsøgte du at... - Nej.
- Seriøst? - Hvad? Det gjorde jeg ikke!
Hold nu op. Tror du, at jeg bare ville stikke af?
Det håber jeg ikke. Du er vel klar over,
at hvis du stikker af, er jeg den sidste, du skal bekymre dig om.
Det øjeblik, King opdager, at du er i live,
får vi begge to en skydeskive på ryggen.
Og hvor tror du, at de vil lede efter dig?
Vil du have, at en som Lukas dukker op hjemme hos dine forældre?
Har du fået sovet?
Nej. Hvad med dig?
Jeg er som et dovendyr. Jeg kan sove overalt.
Har du sovet her i al den tid?
Det er ikke så slemt. Man vænner sig til det.
Jeg havde glemt, hvor stort alting er udenfor.
Det er vildt, så hurtigt man vænner sig til ting.
Ligesom en guldfisk, der kun vokser, så den kan være i sin bowle.
- Er den her ren? - Næsten.
Jeg vil gerne børste tænder og hår.
Jeg føler, at jeg er til festival.
Bare uden musikken. Og...
...uden festivalen.
Jeg kom i tanker om et gammelt hus.
Jeg og mine venner tog derhen, da vi var teenagere,
når vi gerne ville væk.
Det er et forladt hus midt ude i ingenting.
Vi kan gemme os der, mens vi lægger en plan.
DAG 34 - HVEM ER KING? HVORFOR MORD?
HVAD RESEARCHEDE JOURNALISTEN?
DAG 42 JOURNALIST = LENKA NĚMCOVÁ
VORES FUGLEBOG WANDA - MORFAR
Nogen stjal den.
Men du anmeldte det ikke.
- Nej. - Ved du, hvem der stjal den?
Jeg nåede ikke at se det. En lav buttet en og en høj mager en.
Hvad er buret til?
Er det ulovligt?
Hvad lavede du bag fru Wagners rododendronbusk i går?
- Det var vist indlysende. - Hvorfor var du der, hr. Bartels?
- Harald Hessel. Kender du ham? - Nej.
Han bor et par huse fra familien Wagner. Han tror, at nogen udspionerer ham.
Kender ham ikke.
Og hende her?
Lenka Němcová. Hun døde i et biluheld i Tjekkiet.
En halv times kørsel fra grænsen. Men et døgn før det var hun på Kapitän.
Det var du også. Den samme dag, Wanda Klatt forsvandt.
Det er jo sådan, at du allerede er prøveløsladt for besiddelse
af et temmelig stort antal ulovlige slanger.
Det betyder, at hvis jeg sigter dig for en anden forbrydelse.
...som at forrette sin nødtørft offentligt, så ville du være på skideren.
Et lille ordspil.
- Hvad skete der på Nuppelwocken-aften? - Det ved jeg ikke.
- Hvor er Wanda Klatt? - Det ved jeg ikke. Jeg sværger.
Hvorfor dræbte du Lenka Němcová?
Jeg har aldrig dræbt nogen!
Jeg er chauffør for King. Intet andet.
- "King"? - Ja.
Undskyld.
Jeg har den liste, du bad om.
Det her er alle de butikker i området,
der fører kameraer og overvågningsudstyr.
Undskyld.
Jeg siger ikke mere uden en advokat.
Hvis I ikke sigter mig, vil jeg gerne gå nu.
I aftes blev en idrætslærer fra Sundersheim
alvorligt såret under en løbetur,
da han blev angrebet af det, han beskrev som "et stort uhyre".
Jeg står her med fru Hester Horn,
- der er lokalhistoriker... - Goddag.
...og arrangør af Nuppelwocken-vandreturen.
Fru Horn, hvad er en Nuppelwocken helt præcist?
Første gang man så Nuppelwocken var helt tilbage i 717, da Pippin den Lille
angiveligt stødte på udyret, mens han red i skoven.
Uhyret tog fat i Pippin og smed ham ind i buskadset
og skambed Pippins hest helt ind til knoglerne.
Man kan faktisk se hestens knogler på mit museum. Halv pris for børn.
- En fascinerende historie. - Siden da har Nuppelwocken...
- Undskyld. Kan jeg hjælpe med noget? - Kommissær Rauch.
Sælger I overvågningsudstyr?
Mener du små kameraer?
Hvor er det mærkeligt.
Du er den anden, der spørger mig om det i denne måned.
- Er jeg gået glip af noget? - Hvem har ellers spurgt om det?
En besynderlig familie. En grævling åd deres fugle,
og manden ville lave en podcast om det.
Han kom faktisk igen med sin søn forleden. De købte en af dem der.
- Imponerende udstyr. - Det er Oles.
Drenge og deres legetøj, du ved.
Fandt I nogensinde ud af, hvad der foregik med ham Hessel?
Vi har ikke fundet beviser på overvågningsudstyr...
...endnu.
Men hvis nogen sætter kameraer op i byen, skal vi nok finde dem.
Vi har udstyr, der kan afsøge et lokale på få sekunder
og opfange eventuelle kameraer.
Har I det? Hvor fascinerende.
Men hvorfor skulle nogen risikere det? Det er jo strafbart.
Ja.
- Okay. Vi ses snart. - Ja.
- Farvel. - Ja.
Farvel.
Hun ved det.
Hvis de begynder at scanne...
Ingen panik. Hun har ingen beviser. Så sad vi på stationen nu.
Vi må bare fjerne kameraerne, inden de finder dem.
Fjerne dem? Hvordan? Det var svært nok at sætte dem op.
Hvad skal vi sige? "Hej. Det er os igen.
Skal du have skiftet batteri i din fjernbetjening?"
Hvad, hvis vi kunne finde en måde
at få alle ud af deres huse i et par timer?
- Så kunne vi fjerne dem alle sammen. - Hvordan skulle vi gøre det?
Jeg har en idé.
Wanda-fest. Alle vil være der.
Alle husene står tomme. Vi kan gå ind og tage kameraerne.
WANDA-FEST
Ret jer op, ansigtet op, hænderne ned. Og musik.
To, tre...
Og ud.
Og ned og til venstre.
Den anden venstre, Nataly!
Næste position.
Chassé.
Selma, skat, vær nu let på fødderne.
Du lyder som en elefant.
Og piruet.
Og slutposition.
- Carlotta. Dedo. Hej. - Hvad fanden laver I?
Vi ventede jer ikke i dag.
- Vi ville bare kigge forbi... - ...for at se, hvordan det skred frem.
Der er stadig meget at gøre, men vi skal nok nå det.
Jeg vidste ikke, at det ville blive så stort.
Man skal ikke undervurdere, hvordan Wandas forsvinden har påvirket Sundersheim.
Vi ville bare spørge lidt ind til tidsplanen.
Ved du, hvor længe det hele varer?
Hvis Jonas fik sin vilje, varede det hele dagen.
Jeg har sagt, at han skal skære sine fem Sparkles-numre ned til tre.
Vi talte faktisk om det,
og vi vil sikre os, at det ikke føles forhastet.
Som vi ser det,
- er længere bedre. - Ja, præcis.
Godt. Det bliver Jonas glad for.
Jeg fik ham til at droppe sin Kate Bush-solo, og han var meget skuffet.
Det tror jeg gerne.
Hvad laver I? Det er Beyoncé nu. Det er de forkerte kostumer!
- I guder. - Ja.
WANDA-FEST
Er du okay?
Ja.
Jeg anede ikke, at så mange ville være med til det.
Det er ret vildt, ikke?
Wanda ville hade det.
Hun ville slå os ihjel, fordi vi lod det her ske.
"Balloner? Seriøst, folkens?"
"Engangsbestik i buffeten er bare så 90'er-agtigt."
"Jeg bliver faktisk ret trigget af Jonas Vinson."
I det mindste ved vi, at alle vil blive distraheret.
Ja.
En af os er jo nødt til at være her. Efter alt det, de gør for os.
Og hvis Ole holder øje med skærmene, og du henter kameraerne, så...
Så skal jeg stå med det her alene.
Sådan bliver det ikke.
- Hvor skal vi hen? - Vi henter forstærkninger.
KLATT & SØN ELEKTRIKERE
Tror du, at det er hjemsøgt?
Måske.
Hvad laver du?
Der var altid et vindue, der stod åbent heroppe.
Okay.
Det her var nemmere, da jeg var 14.
Pis.
- Pas på. - Ja.
- Jeg er okay. - Okay.
Velkommen til mit hjem.
Det her er sindssygt.
Åh gud.
Tror du, at den virker?
Lad os finde ud af det.
Gad vide, om det var dem, der boede her.
Skal vi danse?
- Hej. - Alex.
- Inviterer du mig ikke ind? - Jo. Ja. Klart.
- Skal jeg tage din jakke? - Tak.
Vil du have noget at drikke? Eller noget at spise? Vi har lasagne.
- Ellers tak. - Okay.
Skal du med til det der for din søster?
- Mener du Wanda-festen? - Ja.
Beklager. Min familie kan godt overdrive lidt med den slags ting.
- Angående i aftes... - Ja, bare rolig.
Jeg siger ikke noget. Jeg forstår godt, hvis...
Vi var fulde. Det var en fejltagelse.
Var det en fejltagelse for dig?
Jeg... Vi havde drukket en masse.
Og...
...jeg kastede op på den søde piges sko.
Det var ikke ideelt.
Og hvad med det andet?
Hvad? Mener du det med kysset?
Altså, det...
Det er ikke noget, jeg fortryder.
Åh.
Ole, du skal have mere selvtillid.
Det er ret nuttet, men også temmelig irriterende.
Jeg vidste ikke, om du var... Jeg troede, at du var...
Jeg er ikke noget. Jeg er ung. Vi behøver ikke sætte mærkat på det.
Jeg kan lide dig. Du kan lide mig.
Det er ikke så kompliceret.
Sig mig,
hvorfor i alverden har vi ikke bare boet her de seneste tre måneder?
Jeg anede ikke, at her var elektricitet.
- Jeg gik ud fra, at der var slukket. - Nogen må betale regningen.
Voilà.
Okay.
- Skål. - Skål.
- Hvad? - Jeg kan ikke finde min telefon.
Slap af. Den er her et sted.
Måske i bilen?
Fandt du den?
OPKALDSLISTE LUKAS (19)
Okay, ingen panik.
Din lille løgner.
Når jeg finder dig, skærer jeg ørerne af dig.
Du er færdig. Forstår du det?
Du vil ønske, at du aldrig havde set Wanda Klatt...
Okay, nu må du godt gå i panik.
Rüdiger, vi ville tale med dig, fordi...
Først og fremmest vil jeg gerne undskylde for min opførsel.
Vil du?
Jeg skulle ikke have sagt det, jeg sagde til politiet.
Du skal vide, at du er en vigtig del af den her familie,
og at vi stoler på dig og elsker dig.
Ja.
Jeg elsker også jer.
Jeg er også ked af, at jeg gjorde grin med din hestehale
og dit tøj, og af, at jeg kørte hjem til dig og gav dig bank.
- Det var... - Du gav mig ikke ligefrem "bank".
- Det var ret... - Jeg fik også et par slag ind.
Men faktisk vil jeg mene, at jeg...
- Ja, det stod nok lige. - Lige?
- Jeg fik et par gode slag ind, så... - Okay!
- Vi har alle løjet rigeligt. - Ja.
Nu synes jeg, at vi skal lægge alle kort frem på bordet.
Ja? Det er tillid for tillid.
- Okay? - Tillid for tillid.
- Jeg begynder. - Ja.
Jeg mistede mit arbejde og sagde det ikke til Carlotta.
Jeg lånte penge af dig, og jeg bragte jer begge i en dum situation.
Det vil jeg gerne undskylde for.
Er det min tur? Okay.
Jeg købte en tiger på det mørke net. En huntiger ved navn Claw-dia.
Men hun ankom aldrig, og jeg mistede 26.000 euro.
Jeg kan stadig ikke begribe, at du købte en tiger.
Du kunne ikke engang holde liv i den kaktus, jeg gav dig til din fødselsdag.
- Var det ikke tillid for tillid? - Han har fat i noget.
- Fint. Er det min tur? - Præcis.
Godt.
De seneste måneder har vi selv forsøgt at finde Wanda,
og vi har anvendt ulovligt overvågningsudstyr
fra det mørke net til at udspionere vores naboer.
Hvad?
Hov, hov, hov.
Hvad?
Han ved det, Wanda! Lukas ved det!
Og hvis Lukas ved det, ved King det, og så leder de efter os!
Træk lige vejret! Lad os lige tænke over det.
Hvis du var Lukas, ville du så fortælle, at jeg var i live?
King hyrede ham jo, ikke? Ikke dig.
Hvis King er så farlig, som du siger, så ringer Lukas ikke til ham og siger:
"Det der, jeg sagde, at jeg havde ordnet? Det havde jeg faktisk ikke."
Ja. Du har ret.
- Han vil forsøge at rette op på det selv. - Ja.
Jeg bør tale med ham. Måske kan jeg tale ham til fornuft.
Og overbevise ham om at gå til politiet med os?
Chris, han er psykopat!
Han er stadig min fætter.
Ring til mig!
Du er færdig
- Er alt okay? - Ja, alt er helt fint.
Hvorfor skulle det ikke være det?
Du skal være klar i hovedet. Du skal arbejde i morgen.
Vi mangler en mand.
- Hvem? - Bartels.
Hvad er der sket?
Jeg mindes ikke at have opfordret til spørgsmål.
Godt. Det er her, du skal hen. I morgen. Jeg giver dig et tidspunkt.
Fedt.
Sådan der?
- Hej. - Hej.
- I er hjemme. - Hej.
Vi var ikke... Vi var bare...
Goddag, fru Klatt.
- Goddag. - Hr. Klatt.
Bare kald mig Dedo.
- Dedo. - Alex. Det er godt endelig at møde dig.
Hey, hvad så? Jeg hedder Rüdiger. Oles seje onkel.
Alex.
- Okay. Hvad har I gang i? - Ingenting.
Vi har en prøve i morgen. Ole hjalp mig med at læse op.
Jeg er ikke så klog, som han er.
Det kender jeg godt.
Der er altid genier i skolen, og så er der fyre som os.
Vi må klare os med vores udseende.
Ja.
Jeg må hellere tage hjemad.
- Men det var rart at møde jer. - Ja.
- Vi ses, Alex. - Vi ses.
- Farvel, Alex. - Farvel.
Ja. Jeg er på mit værelse.
Ja.
Han virker som en flink dreng.
Ja, de kommer vist rigtig, rigtig godt ud af det.
De har kysset hinanden.
Kysset?
- Vent, så Ole... - Ja.
Okay.
Wow!
Er alt det her live?
Vi har ledt efter Wanda,
men nu tror vi, at Rauch kender til kameraerne,
så vi må have dem væk, før hun finder dem.
Vi slår til, mens alle er her.
Jeg piller kameraerne ned med hjælp fra Ole her i kommandocentralen.
I mellemtiden afleder du og Carlotta alle til Wanda-festen.
Det er faktisk en glimrende plan.
- Vi bør give den et kodenavn. - Det behøver vi vist ikke.
Du behøver ikke at række hånden op.
Er der underholdning og den slags til Wanda-festen?
Jeg kunne måske synge.
- Det er en god idé. - Rigtig god.
Men måske har de allerede fastlagt rækkefølgen, så...
Jeg tager min guitar med.
Okay, Wanda? Hvad, hvis vi bare kører?
Vi kan formentlig være i Grækenland på tre dage.
- Grækenland? - Ja.
Chris, nu må du ikke misforstå mig, men vi kører ikke til Grækenland sammen.
Jeg vil tilbage til min familie.
Wanda. Jeg er ked af, at jeg har indblandet dig i det her.
Det ved jeg godt.
Det er vildt...
De seneste tre måneder har været
de mest stressende og vildeste måneder i mit liv.
Men på andre måder har de også været de bedste.
Jeg ved, at det er hæsligt at sige, men...
Nej. Det er okay.
Jeg ved godt, hvad du mener.
Jeg ville selvfølgelig ønske, at intet af det her var sket.
Men hvis intet af det var sket...
...så havde jeg aldrig fået mulighed for at være sammen med dig.
Det er langt ude, ikke?
Åh gud, du tænker sikkert: "Hør ham lige lukke lort ud.
Først kører han mig over, og så låser han mig inde,
og nu siger han, at han..."
Hvad var det for?
Mest for at få dig til at tie stille.
Hvad?
Det er fint nok. Jeg giver samtykke.
- Skal jeg skrive under på... - Nej. Nej, det er ikke det.
Jeg...
Jeg har bare aldrig...
Det er ikke noget problem.
Det lærer du hurtigt.
STJÅLEN VAREVOGN OVERVÅGNING - KAMERAER?
SMUGLING AF VILDE DYR BILUHELD? KAPITÄN
DRONE SÆR FAMILIE
Ned i kaninhullet? #Efterforskendeinfluencer
Du har ringet til betjent Schellenberg. Jeg kan ikke tage telefonen lige nu.
Læg en besked efter bippet.
Det er en kongekrone.
Jeg troede, at hun bare sagde: "Ja, jeg er dronningen."
Men det er ikke en dronningekrone. Det er en kongekrone.
Den King, Bartels nævnte.
Det er ham, der sidder i toppen af dyresmuglerringen.
Lenka forsøgte at afsløre ham, og derfor fik han hende dræbt.
Wanda må have set noget, hun ikke måtte se.
SUNDERSHEIM AVIS UDYRET I SUNDERSHEIM
Var det ikke din opgave, at holde hende væk fra os?
Det er ikke så nemt, når du skider i folks buske
og efterlader din varevogn midt i byen.
Du nævnte King.
Hun prøvede at hænge mig op på det med den forsvundne pige.
Det var jeg ikke indblandet i.
Sig til King, at jeg gjorde mit, da jeg skilte mig af med journalisten,
men at jeg ikke tager skraldet for drabet.
King værdsætter alt, hvad du har gjort for os.
Dominik.
Schelli, hey. Jeg troede lige...
Jeg har faktisk noget til dig. Som tak for hjælpen.
- Har du? - Ja.
Du bliver vild med den.
- Hvad er det? - Vent.
Her.
Åbn den.
Kom nu.
Sig til King, at det er gjort
Sidste omgang!
- En til turen? - Tak, farvel!
Farvel!
Wanda?
UNDSKYLD X
Wanda!
BASERET PÅ EN HISTORIE AF ZOLTAN SPIRANDELLI
Tekster af: Helle Virenfeldt Smith